61973J0012
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 9ης Οκτωβρίου 1973 (
*1
)
Αντικείμενο της υποθέσεως:
Ερμηνεία των άρθρων 15 του κανονισμού 121/67/ΕΟΚ του Συμβουλίου, της 13ης Ιουνίου 1967, και 6 του κανονισμού 1041/67/ΕΟΚ της Επιτροπής, της 21ης Δεκεμβρίου 1967, καθώς και ερμηνεία της δασμολογικής κλάσεως ex 16.01-Β-Ι-(α) και (γ).
Διατακτικό της αποφάσεως:
1)
Το σύμφωνο των προϊόντων που αποτελούν αντικείμενο αιτήσεως επιστροφής λόγω εξαγωγής προς τις απαιτήσεις ποιότητας που προβλέπει το άρθρο 6 του κανονισμού 1041/67 πρέπει να κρίνεται βάσει κριτηρίων που ισχύουν εντός της Κοινότητος.
2)
Προϊόν το οποίο δεν μπορεί να διατεθεί στο εμπόριο επί του κοινοτικού εδάφους υπό συνήθεις συνθήκες και σύμφωνα με την περιγραφή που υπάρχει στην αίτηση χορηγήσεως επιστροφής δεν συγκεντρώνει αυτές τις απαιτήσεις ποιότητας.
3)
Η κατάταξη προϊόντος στη διάκριση 16.01-Β-Ι-(α) προϋποθέτει ότι τα συστατικά του έχουν υποστεί αποξήρανση και έχουν, αφετέρου, ως βάση το κρέας και όχι μόνο παραπροϊόντα σφαγίων.
Πρόταση του γενικού εισαγγελέα:
Πρότεινε να δοθούν οι εξής απαντήσεις:
1.
Το άρθρο 15 του κανονισμού 121/67/ΕΟΚ του Συμβουλίου, της 13ης Ιουνίου 1967, αν και δεν αποκλείει, καταρχής, τη χορήγηση της επιστροφής που προβλέπει για την εξαγωγή των προϊόντων στα οποία αναφέρεται το άρθρο 1, σε περίπτωση που το ποσό της είναι μεγαλύτερο από την τιμή πληρωμής, δεν επιτρέπει, ωστόσο, κατά κανόνα τη χορήγηση επιστροφών που υπερβαίνουν την τρέχουσα αξία του προϊόντος εντός της Κοινής Αγοράς.
2.
α)
Η απάντηση ταυτίζεται κατά βάση με την παράγραφο 1 του διατακτικού.
β)
Το γεγονός ότι το ποσό που προβλέπεται για την επιστροφή λόγω εξαγωγής ορισμένου τύπου προϊόντος είναι μεγαλύτερο από την πραγματική αξία του προϊόντος εντός της Κοινής Αγοράς δικαιολογεί κατά κανόνα την εικασία ότι το προϊόν δεν είναι καλής εμπορικής ποιότητος.
(
*1
)	Γλώσσα διαδικασίας: η γερμανική.